**Jubail** (arab. الجبيل‎, *al-Jubayl*) on Saudi-Arabiassa Persianlahden rannalla sijaitseva teollisuuskaupunki. Jubailissa oli ennestään kalastus- ja helmenkasvatuskylä, ja sen lähellä tärkeitä öljykenttiä. 1970-luvun alussa Saudi-Arabian hallitus päätti sijoittaa seudulle suuria teollisuuslaitoksia.

Teollisuus
----------

### Teollisuus alue

Kylän viereen syntyi 1975 teollisuuskaupunki. Nykyään teollisuusalue kattaa 132 neliökilometrin alueen, koko kaupungin pinta-ala on 945 neliökilometriä. Jubailissa on muun muassa öljynjalostamo useine siihen liittyvine tuotantolaitoksineen sekä lannoite- ja terästehtaita.

### Satama

Kaupungissa on suuri 1970-luvun puolivälissä rakennettu teollisuussatama ja rahtisatama. Jubalin satama oli vuonna 2013 rahtimäärältään (56,1 miljoonaa tonnia) Saudi-Arabian toiseksi suurin kauppasatama Jeddan sataman jälkeen. Se sijoittui Yhdysvaltain satamajärjestön (AAPA) laatimalla listalla (sija 73 vuonna 2013) maailman sadan suurimman rahtisataman joukkoon. Saudi-Arabian meri- ja ilmavoimilla on suuret tukikohdat Jubailissa.

Väestö
------

Teollisuustyöntekijöiden asuinalueet erotettiin vihervyöhykkeellä, joita kasteltiin suolanpoistolaitoksen tuottamalla vedellä. Kaupunkiin rakennettiin kilometrikaupalla jäähdytysvesikanavia. Nämä palvelevat niin teollisuusaluetta, kuin lähialueen maataloustuotantoa.

Kaupungin väkiluku on kehittynyt Saudi-Arabian väestönlaskentojen mukaan seuraavasti: 140 828 (1992), 224 481 (2004) ja 392 948 (2010).

Liikenne
--------

Jubailissa on kaksi omaa lentokenttää (uusi Jubailin lentoasema 25 kilometriä keskustan länsipuolella, ICAO: OEJB; QJB), käytännössä lentomatkailijoita palvelee myös Dammamin Kuningas Fahdin kansainvälinen lentoasema, jonne on matkaa noin 70 kilometriä. Valtatie johtaa Dammamiin ja Dhahraniin.

Jubailin varhaiskristillisen kirkon rauniot.

Varhaisen kirkon rauniot
------------------------

Jubailissa sijaitsee 300-luvulta peräisin oleva kirkko. Sen oletetaan olevan yhteydessä nestorialaisuuteen. Se on yksi maailman vanhimmista tunnetuista kristillisistä kirkoista. Kirkon rauniot löytyivät vuonna 1986 vahingossa kun joukko ihmisiä kaivoi hiekkaan juuttunutta autoaan pois. Saudi-Arabian viranomaiset pitävät sen suljettuna sekä yleisöltä että tutkijoilta.

Saudi-Arabiassa on lukuisia muitakin varhaiskristittyjen kirkkojen raunioita muun muassa Riadin ulkopuolella ja Jeddassa.

Kuvia
-----

* Jubal satelliittikuvassa.Jubal satelliittikuvassa.
* Satorp Jer jalostamo.Satorp Jer jalostamo.
* Jubailin öljynjalostamoaluetta.Jubailin öljynjalostamoaluetta.
* Pienvenesatamaa.Pienvenesatamaa.
* Saudilaivaston sotasatamaa.Saudilaivaston sotasatamaa.
* Tankkauslentokone Persialahden sodan aikaan (1991) Jubalin sotilaslentokentällä. Tankkauslentokone Persialahden sodan aikaan (1991) Jubalin sotilaslentokentällä.

Lähteet
-------

1. 1 2 3 4 5 6  Al-Jubayl. Saudi Arabia *Encyclopædia Britannica*. Viitattu 3.2.2020. (englanniksi)
2. 1 2  Thomas Brinkhoff: Al-Jubaīl (Aineistolähteeksi ilmoitetaan Saudi-Arabian tilastokeskus) citypopulation.de. Viitattu 25.7.2015. (englanniksi)
3. 1 2  World Port Rankings 2013 (Excel (xlsx)) American Association of Port Authorities, www.aapa-ports.org. Viitattu 25.7.2015. (englanniksi)
4. 1 2  Jubal Commercial Port *Ports.gov.sa*. Kingdom of Saudi Arabia.  Arkistoitu 25.7.2015. Viitattu 25.7.2015. (englanniksi)
5. ↑  The Eastern Province (Saudi Arabia) *Nestorian.org*. Viitattu 3.2.2020. (englanniksi)
6. 1 2  Dale Gavlak: Arabian Peninsula has ancient Christian heritage *CatholicPhilly.com*.  4.2.2019. Viitattu 3.2.2020. (englanniksi)
7. ↑  4th Century Assyrian Church in Saudi Arabia *Assyrian International News Agency*.  28.8.2008. Viitattu 3.2.2020. (englanniksi)

Aiheesta muualla
----------------

* Kuvia tai muita tiedostoja aiheesta **Jubail** Wikimedia Commonsissa

* Kuvia tai muita tiedostoja aiheesta **Jubailin kirkon rauniot** Wikimedia Commonsissa

* Industrial City Master Plan *Dillon Consulting*. Viitattu 3.2.2020. (englanniksi)
* Jubail Industrial City, Saudi Arabia *Bechtel*. Viitattu 3.2.2020. (englanniksi)